
CAIET DE SARCINI
privind închirierea prin licitaţie publică deschisă, cu strigare, a unui imobil cu destinaţie comercială situat în Parcul Copiilor „Ion Creangă” din Municipiul Timişoara
1. Informaţii generale privind obiectul închirierii
1.1. Descrierea şi identificarea bunului care face obiectul închirierii:

Imobilul destinat activităţilor comerciale, situat în Parcul Copiilor „Ion Creangă” din Municipiul Timişoara, se identifică în natură cu nr. top 99/1, CF 404930, cu o suprafaţă totală de 552,75 mp.  


Este situat în zona centrală a oraşului, în centrul Parcului Copiilor „Ion Creangă”, pe malul drept al canalului Bega.


Imobilul cu destinaţie comercială este corp separat de clădire fiind în proprietatea Municipiului Timişoara. Este amplasat într-o zonă de recreere pentru copii, înconjurată de spaţii verzi, cu vegetaţie. Accesul cu autovehicul de marfă se face de pe str. Martir Leontina Bânciu, doar în interval de 1 oră dimineaţa şi seara, în programul de funcţionare a parcului respectiv. Se interzice staţionarea oricărui autovehicul în zona menţionată.


Imobilul destinat activităţilor economice din Parcul Copiilor „Ion Creangă” este compus din:

1. parterul clădirii este o zonă care se doreşte a fi deschisă în timpul verii şi are o tâmplărie armonică ce se strânge şi creează senzaţia de spaţiu deschis (gen terasă acoperită) aflată la nivelul piaţetei centrale. 

Finisajele interioare sunt: ghips carton pe tavane, pardoselile din interior sunt din gresie în spaţiile de servire şi în zona bucătăriei şi suprafaţă cauciucată în zona rezervată copiilor (locul de joacă). Pereţii sunt placaţi cu faianţă până la nivelul tavanului în zona de servicii şi grupuri sanitare, iar în rest tencuieli văruite cu alb şi tâmplărie de PVC. Încălzirea spaţiului se va face cu convectoare electrice şi centrală electrică.

Din punct de vedere funcţional, clădirea este compartimentată astfel:
- spaţiu de servire + spaţiu de joacă: 112 mp;

- depozit: 20,60 mp;

- zona filtru: 11,50 mp;

- depozit bucătărie: 3,45 mp;

- bucătărie: 14,00 mp;

- depozit ambalaje: 6,65 mp;

- grup sanitar femei: 3,77 mp;

- grup sanitar persoane cu dizabilităţi: 4,07 mp;
- grup sanitar bărbaţi: 4,07 mp;
- terasă exterioară parţial acoperită: 76,64 mp.

2. acoperiş de tip terasă circulabilă în suprafaţă de 296 mp, a cărei pardoseală este în întregime din deck de lemn.


Accesul pe terasă se face prin lateralul clădirii pe o scară cu lăţimea de 1,25 m. Terasa este ieşită în consolă cu 1,125 m pe trei dintre laturile clădirii. Terasa se poate considera şi un punct de bellevue, cu deschiderea imaginii şi perspective către întreg parcul şi mai ales asupra Begăi.

Terasa este bordată de o balustradă metalică vopsită în câmp electrostatic de culoare verde şi dublată de şipci de lemn, pentru protecţia clienţilor.

Imobilul respectiv face parte din domeniul public al Municipiului Timişoara fiind realizat în baza lucrărilor de reamenajare şi modernizare a Parcului Copiilor „Ion Creangă”, finalizat la 01.06.2012.

1.2. Destinaţia bunurilor ce fac obiectul închirierii:


Imobilul respectiv, ce face obiect al închirierii are destinaţia de a realiza interesul public general privind activităţile comerciale pentru servicii de alimentaţie publică în Parcul Copiilor „Ion Creangă”.


Destinaţia spaţiului nu poate fi modificată pe parcursul derulării contractului de închiriere.


Locatarului i se transmite dreptul de folosinţă, exploatare si întreţinere a imobilului identificat mai sus, care face obiectul contractului de închiriere.


Obiectul închirierii îl constituie transmiterea drepturilor si obligaţiilor ce izvorăsc din exploatarea şi întreţinerea obiectivului de investiţie menţionat mai sus, pe o durată de 3 ani în schimbul unei chirii lunare.
1.3. Condiţiile şi regimul de exploatare a bunului închiriat:


Cheltuielile privind amenajarea spaţiilor în vederea desfăşurării activităţilor specifice vor fi suportate în totalitate de locatar. La încetarea contractului de închiriere, dotările/amenajările rămân în proprietatea locatorului, fără vreo pretenţie din partea locatarului.


Pe parcursul desfăşurării activităţilor specifice, locatarii vor respecta toate reglementările în vigoare cu privire la securitatea şi sănătatea în muncă, apărarea împotriva incendiilor şi protecţia mediului, incluzând fără a se limita:

a) Legea nr. 319/2006 a securităţii şi sănătăţii în muncă, publicată în Monitorul Oficial al României, Partea I, nr. 646 din 26 iulie 2006; 

b) Legea nr. 307/2006 privind apărarea împotriva incendiilor, publicată în Monitorul Oficial al României, Partea I, nr. 633 din 21 iulie 2006; 

c) Ordonanţa de Urgenţă a Guvernului nr. 195/2005 privind protecţia mediului, publicată în Monitorul Oficial al României, Partea I, nr. 1.196 din 30 decembrie 2005, aprobată, cu modificări şi completări, prin Legea nr. 265/2006, cu modificările şi completările ulterioare;

d) reglementările europene referitoare la securitatea şi sănătatea în muncă, apărarea împotriva incendiilor şi protecţia mediului. 


Locatarul va asigura personalului propriu echipamentul adecvat.


Locatarul este singur răspunzător de eventualele daune provocate terţilor şi locatorului ca urmare a desfăşurării activităţii sale, urmând a suporta în integralitate riscul şi contravaloarea despăgubirilor aferente. 


Locatarul are obligaţia de a lua măsurile corespunzătoare în vederea prevenirii riscurilor profesionale, asigurării sănătăţii şi securităţii în muncă a personalului propriu, informării şi instruirii acestuia în domeniul securităţii şi sănătăţii în muncă, eliminării factorilor de risc şi accidentare, în conformitate cu dispoziţiile legale în vigoare. Efectuarea instructajelor în materie cade, exclusiv, în sarcina locatarului.


Încălcarea dispoziţiilor legale referitoare la securitatea şi sănătatea în muncă şi apărarea împotriva incendiilor, pentru activităţile desfăşurate de personalul propriu, atrage în sarcina locatarului întreaga răspundere administrativă, materială, civilă sau penală, după caz.


Locatarul nu poate utiliza, în vederea desfăşurării activităţii în spaţiul închiriat, decât personal care se afla în raporturi de muncă stabilite cu el potrivit legii. Orice încălcare a acestei obligaţii atrage răspunderea exclusivă a locatarului.


Condiţii tehnice minimale pe care locatorul le stabileşte pentru realizarea acestui obiectiv constau în investiţiile necesare privind dotarea şi utilizarea clădirii:

· Subcontorizarea branşamentelor la utilităţile necesare bunei funcţionalităţi (apă, canal, energie electrică, reţele de telefonie / internet / cablu TV),
· Dotarea cu aparatură necesară funcţionării unui spaţiu destinat serviciilor de alimentaţie publică gen cofetărie / patiserie,
· Montarea mobilierului aferent spaţiului interior: scaune, mese speciale destinate categoriei copii şi scaune, mese speciale destinate categoriei adulţi,
· Montarea echipamentului de joacă aferent spaţiului interior: echipamente destinate categoriei copii până în 12 ani, care să respecte următoarele cerinţe:

· Echipamentele de joacă, montate de acesta în spaţiile de joacă să fie însoţite de certificate de conformitate care să dovedească că acestea îndeplinesc condiţiile esenţiale de securitate, fiind conforme cu tipul de echipament descris în certificatul de tip eliberat de o organismul desemnat (ISCIR);

· Pe echipamentele montate în spaţiile de joacă trebuie să fie inscripţionate lizibil si durabil denumirea acestora, datele de identificare ale producătorului, anul de fabricaţie, respectiv caracteristicile tehnice ale acestora;

· Trebuie să primească de la producătorul echipamentului de joacă odată cu echipamentul şi instrucţiuni de montare, demontare, reparare, întreţinere, evaluare a riscurilor si categorii de consumatori sub forma unor documente însoţitoare;

·    Să informeze consumatorii printr-un panou de avertizare amplasat la intrarea în spaţiul de joacă despre:

· Denumirea spaţiului de joacă  

· Numerele de telefon în caz de urgenţă ale salvării, pompierilor, poliţiei şi a protecţiei consumatorilor

· Să informeze consumatorii prin respectivul panou de avertizare, durabil, amplasat vizibil, inscripţionat cu caractere lizibile, în ceea ce priveşte modul corect de utilizare si comportamentul adecvat, potenţialele pericole, aşa cum au fost ele identificate in cadrul analizei de risc in exploatare, inclusiv asupra vârstei minime, limitei de greutate sau stării de sănătate, a consumatorilor după caz;

· Montarea mobilierului aferent spaţiului exterior, pe terasa de la etajul I: scaune, mese speciale destinate categoriei copii şi scaune, mese speciale destinate categoriei adulţi, cu umbrele sau umbrare care să ofere protecţie solară de culoare verde, fără a fi personalizate cu reclame de firme,

· Dotarea tuturor spaţiilor adiacente necesare unei funcţionări corespunzătoare,
· Asigurarea iluminatului interior şi exterior.

 La eliberarea imobilului licitat se va aduce întregul obiectiv la starea iniţială, de către adjudecătorul licitaţiei. Toate cheltuielile privind realizarea activităţilor economice din Parcul Copiilor „Ion Creangă”, inclusiv asigurarea tuturor utilităţilor aeriene şi subterane - apă, canal, energie electrică, telefoane, etc. şi dacă va fi cazul mutării sau devierii de reţele, suplimentări de capacităţi ale utilităţilor, refacerea şi readucerea la starea iniţială a suprafeţelor supraterane afectate vor fi suportate de către locatar.

Se interzice cu desăvârşire comercializarea băuturilor alcoolice în imobilul avut în vedere din Parcul Copiilor „Ion Creangă” Timişoara. Din aceasta categorie fac parte şi berea sau orice alt  produs care conţine un amestec de bere şi de băuturi nealcoolice, cu au o concentraţie alcoolică mai mare de 0,5% în volum.
Se interzice comercializarea băuturilor carbogazoase.

Se interzice cu desăvârşire consumul de ţigări şi similare, în imobilul avut în vedere din Parcul Copiilor „Ion Creangă” Timişoara. Din aceasta categorie fac parte produsele cu tutun sau alte  produse gen ţigări electronice.

Orarul de funcţionare al agentului economic care desfăşoară activităţi comerciale de alimentaţie publică sau de prestări servicii în imobilul avut în vedere din Parcul Copiilor „Ion Creangă” Timişoara se poate stabili în intervalul orar 9.00 - 22.00. În perioada de sărbători religioase programul unităţii care desfăşoară activităţi comerciale de alimentaţie publică sau de prestări servicii în imobilul avut în vedere va fi adaptat solemnităţilor şi activităţilor desfăşurate de Primăria Municipiului Timişoara. 


Pentru obţinerea Autorizaţiei de Funcţionare se stabileşte termenul de 30 zile de la data semnării contractului de închiriere. 

2. Condiţii generale ale închirierii:

2.1. Regimul bunurilor utilizate de locatar în derularea contractului de închiriere (regimul bunurilor proprii):


La încetarea contractului de închiriere prin ajungere la termen, bunurile de retur revin de plin drept, libere de orice sarcini şi în mod gratuit locatorului Primăria Municipiului Timişoara. Bunurile de retur sunt compuse din bunul care au făcut obiectul contractului de închiriere – teren si construcţie - situat în Parcul Copiilor „Ion Creangă” Timişoara – identificat mai sus şi reţelele de utilităţi (devieri sau reţele nou create) realizate de către locatar. Bunul închiriat rămâne în proprietatea publică a Municipiului Timişoara.


Bunurile proprii care reprezintă dotările temporare şi construcţiile demontabile rămân în proprietatea locatarului. Aceste bunuri vor fi ridicate de către locatar din imobilul închiriat în termen de 30 de zile calendaristice de la expirarea termenului contractului de închiriere prin ajungere la termen, sau de la încetarea contractului de închiriere prin denunţare unilaterală.

2.2. Obligaţiile privind protecţia mediului, stabilite conform legislaţiei în vigoare:


Obiectivul de investiţie va fi realizat respectând legislaţia privind impactul asupra mediului.

2.3. Obligativitatea asigurării exploatării în regim de continuitate şi permanenţă:


Locatarul este obligat să asigure exploatarea în regim de continuitate şi permanenţă a imobilului menţionat cu respectarea scopului pentru care a fost închiriat.


Locatarul are dreptul de a exploata şi obligaţia de a întreţine imobilul pe parcursul derulării contractului de închiriere, preluând în totalitate riscurile realizării şi exploatării pe întreaga durată de valabilitate a contractului.

2.4. Interdicţia subînchiriere a bunului închiriat/posibilitatea subînchirierii:


Imobilul care face obiectul contractului de închiriere nu poate fi subînchiriat sau înstrăinat sub nici o formă pe durata contractului de închiriere.

2.5. Condiţiile în care locatarul poate închiria bunul închiriat pe durata închirierii:


Imobilul care face obiectul contractului de închiriere nu poate fi închiriat pe durata contractului de închiriere.

2.6. Durata închirierii:


 Imobilul se va închiria prin licitaţie publică deschisă cu strigare, începând cu data adjudecării, pentru o perioadă de 3 ani, cu:

A) obligaţia obţinerii acordului de funcţionare în conformitate cu Regulamentul privind condiţiile de desfăşurare a activităţilor de comerţ stradal – terase sezoniere pe raza Municipiului Timişoara aprobat prin H.C.L. nr. 43/01.03.2011.

B) obligaţia ca adjudecatarul licitaţiei sa funcţioneze minim 6 luni pe an.  

              In situaţia în care terenurile din domeniul public al municipiului pe care sunt amplasate terasele sezoniere urmează să fie afectate de construcţii, modernizări, reparaţii, amenajări sau utilizări publice, deţinătorul imobilului va dezafecta terenul necondiţionat la somaţia făcută de autorităţile locale, în termen de 15 zile de la comunicare .

2.7. Chiria minimă:


Preţul minim de pornire în procedura de licitaţie publică deschisă cu strigare, pentru stabilirea chiriei este de: 10 euro/mp/lună.
3. Informaţii privind criteriul de atribuire:

Atribuirea contractului de închiriere se va face în baza licitaţiei publice, deschise, cu strigare.

Criteriul de atribuire este preţul cel mai mare licitat. 

În baza contractului de închiriere, locatorul va încasa de la locatar lunar, pe toată durata de derulare a acestui contract, o chirie a cărei valoare va fi stabilită prin procedura de închiriere.


Pe durata lucrărilor de amenajare, locatarul este obligat să respecte prevederile legii nr. 10/1995 privind calitatea în construcţii, a legii nr. 50/1991 si nr. 453/2004 pentru modificarea si completarea legii nr. 50/1991 privind autorizarea executării lucrărilor de construcţii şi unele măsuri pentru realizarea locuinţelor, a HG. nr. 273/1994 privind recepţia construcţiilor.

4. Clauze referitoare la încetarea contractului de închiriere:


În cazul în care contractul de închiriere încetează înainte de termen prin denunţarea unilaterală de către locatar, acesta nu va fi despăgubit de către locator pentru investiţiile realizate de către el.


Contractul de închiriere încetează înainte de termen prin denunţarea unilaterală de către locator în următoarele situaţii:

- situaţia în care în termen de 30 zile de la obţinerea autorizaţiei de funcţionare pentru activitatea comercială locatarul nu reuşeşte să finalizeze execuţia lucrărilor de amenajare, şi să pună în funcţiune (exploatare) imobilul destinat activităţilor comerciale pentru servicii de alimentaţie publică gen cofetărie / patiserie;
- situaţia în care locatarul nu-şi execută în mod culpabil obligaţiile ce decurg din contractul de închiriere.


Prezentul Caiet de Sarcini face parte integrantă din Contractul de Închiriere.

director direcţia de mediu,

ADRIAN BERE SEMEREDI

